Valtaosa veronkorotuksesta kohdistuu Uudellemaalle, jossa asuminen on ennestään kallista, kirjoittaa HS:n toimittaja Olli Pohjanpalo.

Olli Pohjanpalo.­

Edus­kunta sai tiistaina jälleen kerran eteensä hallituksen esityksen kiinteistö­veron korottamisesta. Kiinteistö­verotus on automaatti, jolla hallitus lisää kuntien verotuloja, mutta samalla ihmisten asumiskuluja.

Kiinteistövero rokottaa suhteellisesti enemmän vähäosaisia, koska se perustuu vain kiinteistön ominaisuuksiin, ei tuloihin tai varallisuuteen. Se myös kohtelee alueita epätasaisesti, sillä se kohdistuu voimakkaimmin pääkaupunkiseutuun.